20 parlamenterê Gruba Yewîye ya Çepî yê Ewropa yê ke bi sebebê roniştişê xo yê Meclîsê Parlamenteran ê Konseya Ewropa Strasbourg de ameyî têhet, Leyla Guvene rê wayîr vejîyayî. Parlamenteran waşt ke waştişê Guvene yê wedartişê tecrîdî bêro bicaardene.
Çalakîya ke parlamenteranê HDPyî zî tede ca girewte, parlamenteran  bi dovîzanê ‘Leyla Guvene rê azadîye‘ û ‘ Wa tecrîd biqedîyo‘ paştî daye Guvene.
Parlamenterê ke tewrê çalakîye bîyî û partî û dewletê ke ê temsîl kenî wina yê: Andrej Hunko (Die Linke), Tim Kox (serekê Parîtya Sosyalîsî ya Hollanda û  Grûba GUEyî), Henk Overbeek (Hollanda, Sosyalist Parti), Rosa Bjork Brynjolfsdottire (Îzlanda), Nicolini Marco (San Marino), Ulla Sandbaek (Danîmarka, The Alternativet), Violeta Tomic (Slovenya, Levica), George Loucaides (Kibris, AKEL), Miren Edurne Gorrochategui Azurmendi (Îspanya, Podemos), Paul Gavan (Îrlanda, Sinn Pein), Ertuğrul Kurkçu, Feleknas Uca, Hişyar Ozsoy, Dundar Pero (HDP).
